L-Uniku Fundatur Marsi Is-Superjur George Grima 1941 1999 Il-Fundatur tal-Fergħa Ewkaristika u tal- Komunità Ulied Marija Ewkaristika twieled il-Marsa nhar it-28 ta' Lulju. George huwa l-kbir fost ħdax minn ħutu. L-aħbar tat-twelid tiegħu lil missieru waslet b'mod misterjuż. Il-Qaddis San Ġorġ Preca kien qal li l-anġlu kustodju ta' George kien il- ħabbar. George, minn dejjem kien tifel dħuli, bieżel u midħla sew tal-Knisja u għal żmien twil kien membru tas-Soċjetà tal-MUSEUM. Iż-żagħżugħ George kien jaħdem ukoll bħala ħajjat il-Furjana u filgħaxijiet kien jgħallem il- katekiżmu liż-żgħar fil-Mużew. George kellu l-imħabba tAlla f'qalbu u ried iwassalha fil-qalb ta' kulħadd; kellu wkoll id- don tal-kelma u wara li ħejja ruħu b'diversi korsijiet fl-istess Soċjetà, kien imur f'diversi bliet u rħula tal-gżejjer Maltin jagħmel konferenzi u jippriedka l-kelma tAlla. Fil- Museum, George kellu l-aqwa ħabib; kien l-istess fundatur, il-qaddis San Ġorġ Preca li għaraf il-kwalitajiet sbieħ taż-żagħżugħ George u spiss kien jistiednu d-dar tiegħu fil- Ħamrun. George kien ukoll sagristan fil-kappella Ċentrali tal-MUSEUM il-7 San Ġorg Preca kien ħabbarlu li kellu jkun ukoll fundatur bħalu. Dan seħħ meta fl-1960, għall-aħħar tApril ġie Malta l-fundatur taz-Żgħażagħ Ħaddiema Nsara, l-E.T. Mons. Cardijn u dan għadda minn Triq il-Kbira, il- Ħamrun. San Ġorg Preca u George Grima kienu fit-tieqa fis-sular ta' fuq u l-fundatur tal-MUSEUM sellem lil Mons. Cardijn. George induna u qallu, 'Sinjuri intom żewġ fundaturi; iżda San Ġorġ Preca kien pront wieġbu: 'Le, qegħdin tliet fundaturi'. Dan ifisser li kien San Ġorġ Preca nnifsu li ħabbar li s-Superjur George Grima kellu jkun fundatur ukoll. Aktar tard anki San Piju ta' Pietralcina, fl-1966, qal li Ġest kien ilu jkellmu fuq il-'Fergħa Ewkaristika' u kompla billi qal dan il-kliem: 'għoddni b'membru spiritwali ta' din l-Għaqda' Is-Superjur George, kif baqa magħruf wara li ħareġ mill-Mużew, waqqaf il-Fergħa Ewkaristika bil-għan li Ġesti Ewkaristija jkun magħruf u: maħbub aktar minn kulħadd. Għalhekk għażel il-motto 'O Ġesli Ewkaristija Kun il-Ferħ u l-Hena ta' Ħajti Kollha' Din hija ġakolatorja fuq is-santa ta San Ġorġ Preca għall-prima messa. L-Arċisqof Mikiel Gonzi taha mitejn jum indulġenza. Fi Frar tal-1965, George Grima waqqaf l-Għaqda fuq stedina ta' żagħżugħ liebes ilbies fin u abjad. Wara ħafna talb u wara li kien ħa parir mingħand il-Konfessur u Direttur Spiritwali tiegħu Mons. Salv. Grima, fundatur ukoll tal-Qaddejja taċ-Ċenaklu; sejjaħ l-ewwel tnax-il membru, ilkoll irġiel li ġew murija lilu b'mod providenzjali. Iktar 'il quddiem meta ra li bosta persuni xtaqu jingħaqdu għat-talb, konferenzi u laqgħat oħra, fetaħ il-bibien għan-nisa wkoll, Dan in-numru tant żdied li kellu jaqsam il-membri nisa fi gruppi. Il- Fundatur għażel lil San Ġużepp bħala Patrun tal-Għaqda, bħala l-ewwel adoratur ta' Ġest fl-għar ta' Betlehem. Il-Fergħa Ewkaristika twaqqfet uffiċjalment nhar id-9 ta' Settembru 1965, b'quddiesa, mill-Eċċellenza Tiegħu Mons. Emmanuel Galea flimkien maċ-Chaplain Dun Ġużepp Mifsud Bonnici fil-Kappella tas-Soċjetà tal- Museum, il-Blata l-Bajda. Nhar. it-18. ta' Marzu 1982, iċ-Ċentru Ewkaristiku ġdid 'infetaħ u tbierek uffiċjalment mill-E.T. Mons. Ġ. Mercieca, Arċisqof ta' Malta. Iktar tard imbagħad fl-1986, is-Superjur George Grima kien imnebbaħ biex iwaqqaf komunità ta' xebbiet interni bħala adoraturi, magħrufa bħala 'Ulied Marija Ewkaristika' fejn dawn filwaqt li joffru l-ħajja tagħhom b'imħabba lejn Ġesti Ewkaristija, jagħtu servizz fiċ- Ċentru Ewkaristiku; fil-Marsa. Jingħad ukoll li 'Dar Marija Ewkaristika f'Ħaż-Żebbuġ, fejn jgħammru Ulied 'Marija Ewkaristika, twaqqfet fuq ix-xewqa tal-Verġni Mbierka, li tagħha l-Fundatur kien tant devot. Din id- dar hi estensjoni taċ-Ċentru Ewkaristiku tal- Marsa. Il-Fundatur miet ħesrem. fiċ-Ċentru . Ewkaristiku l-Marsa nhar l-Ewwel Ġimgħa tax-xahar, 7 ta' Mejju 1999 għal ħabta tat-3pm — fil-fatt din is-sena għadna kemm fakkarna l-għoxrin anniversarju mill-mewt tiegħu. Tajjeb ngħidu li s-Superjur George Grima miet fix-xahar iddedikat lill-Madonna li fiċ-Ċentru għandha titular bħala Marija Ewkaristika u li l-festa tagħha tiġi ċċelebrata fit-13 ta' Mejju. AVVIŻ IMPORTANTI: Il-Kappella tal-Fergħa Ewkaristika fil-Marsa qed tiftaħ kull nhar ta Ġimgħa u Sibt. Fis- 6pm nibdew badorazzjoni segwita b'rużarju u fis-7pm tiġi ċċelebrata l-quddiesa. ' l-ewwel Sibt tax-xahar ikun hemm il-bews tal- Madonna u kull l-ewwel Ħadd tax-xahar ikun hemm adorazzjoni fl-10:30am u quddiesa fil-Llam. Inħeġġukom sabiex tattendu għall- attivitajiet tal-Fergħa Ewkaristika u tħeġġu oħrajn jiġu magħkom. Kuntatti: e Kappella Fergħa Ewkaristika, Marsa 21 240230 / 79409423 L s. Dar Ulied Marija Ewkaristika, Żebbuġ 21 461778 fii Fergħa Ewkaristika, Marsa